OpenLLM-France/wikimedia huggingface dataset:
# Estació de Millars

Línia de Perpinyà a Vilafranca de Conflent :
Millars (en francès i oficialment Gare de Millas) és una estació de ferrocarril de la línia Perpinyà - Vilafranca de Conflent, situada a la comuna del mateix nom, al Rosselló a la Catalunya del Nord. Hi fan parada trens regionals operats per la SNCF de TER d'Occitània.
L'estació es va obrir el 14 de desembre del 1868 quan es va inaugurar la primera secció de Perpinyà fins a Illa de línia de ferrocarril entre Perpinyà i Prada per l'antiga Companyia de ferrocarril de Perpinyà a Prada.
El 1912 s'hi instal·là catenària amb l'electrificació de la línia.
El 14 de desembre de 2017, al pas a nivell situat a 1 km a l'est de l'estació, es va produir una col·lisió entre un tren i un autocar escolar que va deixar 6 morts i 17 ferits, tots ells de l'autobús. Aquests fets van suposar la suspensió de la circulació ferroviària de la línia durant mes de 2 anys.

## Serveis ferroviaris

| Procedència/Destinació | < | Línia | > | Procedència/Destinació |
| TER d'Occitània |||||
| Vilafranca de Conflent | Illa | | Sant Feliu d'Avall | Perpinyà |

## Referències

* ↑ «Parada ferroviària de Millars». SNCF. [Consulta: 19 setembre 2024].
* ↑ Fédération historique du Languedoc méditerranéen et du Roussillon. Perpignan, 1969 (en francès). Volum 42. Perpinyà: La Fédération, 1970, p. 87.
* ↑ «CN2. Línia Perpinyà-Vilafranca de Conflent». Trenscat.cat. [Consulta: 19 setembre 2024].
* ↑ «Augmenta a sis el nombre de morts a l’accident de Millars». Vilaweb. [Consulta: 19 setembre 2024].
* ↑ «La línia de tren Perpinyà Vilafranca de Conflent reobrirà el 21 de maig, però només entre Illa i Perpinyà». Radio Arrels. [Consulta: 19 setembre 2024].

## Vegeu també

* Llista d'estacions de la Catalunya del Nord
* Xarxa ferroviària de la Catalunya Nord

## Enllaços externs

* Descripció i fotografies
* Fitxa de l'estació (francès)
# FIFA 08

FIFA 08 (també conegut com a FIFA Football 08 i/o FIFA Soccer 08) és el darrer videojoc de la saga popular de videojocs de futbol FIFA d'Electronic Arts. Desenvolupat per EA Canada, i serà publicat per Electronic Arts a tot el món. Fou llançat la tardor del 2007 per Xbox 360, PlayStation 2, PlayStation Portable, Nintendo DS, ordinador, mòbil, PlayStation 3, N-Gage i Wii.

## Característiques

El videojoc té una nova característica que permetrà al jugador prendre el control d'un jugador de manera individual per a tot el partit en un mode anomenat "Be-A-Pro".

### Wii

La versió per la Wii contindrà característiques i jugabilitat úniques. Hi haurà minijocs per jugar amb la Mii. Es podrà tenir mans al videojoc, una primera característica amb el joc relacionat amb la Mii. El Nunchuk serà utilitzat per controlar el cos del jugador, amb l'estic analògic per fer moure el jugador a totes direccions; el botó Z és usat per fer l'impuls per córrer i xutar la pilota. La versió Wii compta amb un joc exclusiu anomenat "RonaldMiinho" jugat amb un mode creat i dissenyat exclusivament per la Wii en el qual s'anomena Footii Party amb Ronaldinho. Amb aquest mode, al Fifa 08 s'introdueix jocs únics - fins i tot el Table Football i Shoot Off – on el jugador pot jugar amb un personatge autocreat al Mii per desbloquejar en Ronaldinho i guanyar.

## Lligues disponibles

* A-League australiana $^{nou}$
* Bundeslliga austríaca
* Lliga belga de futbol
* Campeonato Brasileiro Série A
* Lliga danesa de futbol
* FA Premier League
* Football League Championship
* Football League One
* Football League Two
* Campionat francès de futbol
* Ligue 2 francesa
* Bundesliga alemanya 1
* Bundesliga alemanya 2
* FAI Premier Division $^{nou}$
* Italian Serie A
* Italian Serie B
* K-League coreana
* Major League Soccer
* Primera División de México
* Tippeligaen de Noruega
* Orange Ekstraklasa polonesa
* BWINLIGA portuguesa
* Gambrinus Liga $^{nou}$
* Scottish Premier League
* Primera Divisió Espanyola
* Segona Divisió Espanyola
* Allsvenskan sueca
* Lliga suïssa de futbol
* Turkcell Super League
Llegenda nou - Per primera vegada inclosa a la saga FIFA

## Cobertes de videojocs

Ronaldinho surt en la portada a totes les regions, acompanyat d'alguns jugadors depenent del país.
* Àustria: Andreas Ivanschitz, del Panathinaikos FC
* França: Florent Malouda, del Chelsea FC & Franck Ribéry drl Bayern de Múnic
* Alemanya: Miroslav Klose, del Bayern de Múnic
* Estat espanyol: Sergio Ramos, del Reial Madrid
* Suïssa: Tranquillo Barnetta, del Bayer Leverkusen

## Banda sonora

* Travis, "Closer"
* Dover (grup musical), "Do Ya"
* Sonic Youth, "Kool Thing"

## Referències

* ↑ Entrevista amb Joe Booth, productor senior d'EA Arxivat 2007-07-06 a Wayback Machine. per IGN l'1 de juny del 2007
* ↑ EA Turns Football Star Ronaldinho into customized character for FIFA 08 on the Wii Arxivat 2007-08-29 a Wayback Machine. per EA
* ↑ FIFA 08 scores with Ronaldinho, blesses PS3 & Wii per Joystiq el 24 de maig del 2007

## Enllaços externs

* FIFPlay (anglès)
* Lloc web oficial del videojoc al web d'EA Arxivat 2008-05-17 a Wayback Machine. (anglès)
# Buseto Palizzolo

Buseto Palizzolo (sicilià Palazzolu) és un municipi italià, dins de la província de Trapani. L'any 2007 tenia 3.141 habitants. Limita amb els municipis de Calatafimi Segesta, Castellammare del Golfo, Custonaci, Erice, Trapani i Valderice.

## Administració

Llista d'alcaldes :
| Període | Identitat | Partit |
| 2008- | Luca Gervasi | Llista cívica |
# Blue Tongue Entertainment

Blue Tongue Entertainment Pty. Ltd. és una empresa australiana creadora de videojocs creada el 1995. Va ser comprada per THQ el 17 de novembre de 2004 i es manté com un dels estudis interns de THQ.

## Premis

* Guanyador de l'E3 pel millor videojoc del 2002

## Videojocs

* AFL Finals Fever (1996)
* Riding Star (1998)
* Starship Troopers: Terran Ascendancy (2000)
* Jurassic Park: Operation Genesis (2003)
* The Polar Express (2004)
* Nicktoons Unite! (2005)
* Barnyard (2006)
* Nicktoons: Battle for Volcano Island (2006)
* Nicktoons: Attack of the Toybots (2007)
* de Blob (2008)
* Nicktoons: Globs of Doom (2008)

## Enllaços externs

* Web oficial de Blue Tongue Entertainment Arxivat 2011-07-08 a Wayback Machine. (anglès)
# Lara Wolters

Lara Wolters (Amsterdam, 12 d'abril de 1986) és una política neerlandesa del Partit del Treball que és membre del Parlament Europeu des del 2019.

## Primers anys i educació

Després d'estudiar Dret i Estudis Europeus Socials i Polítics a la University College de Londres va passar un any a la Universitat d'Estrasburg a través del programa Erasmus, on va realitzar unes pràctiques al Parlament Europeu. També és llicenciada en Relacions Internacionals i Diplomàcia pel Col·legi d'Europa de Bruges.

## Carrera política

Wolters va treballar com a assessora política a Brussel·les. Es va convertir en diputada al Parlament Europeu quan va substituir Frans Timmermans, que va decidir no ocupar el seu escó parlamentari després de les eleccions europees de 2019 per exercir com a vicepresident executiu de la Comissió Europea. És membre de la Comissió de Control Pressupostos i vicepresidenta de la Comissió d'Assumptes Jurídics. En aquesta qualitat, va ser ponent de la Directiva sobre diligència deguda de les empreses en matèria de sostenibilitat, després d'haver liderat una resolució parlamentària que demanava una legislació que responsabilitzi les empreses per qüestions com l'explotació dels treballadors, violacions dels drets humans i danys ambientals. Va dir que el seu interès pel tema s'havia despertat per l'enfonsament d'un edifici comercial de Bangladesh el 2013, que havia provocat més de 1.100 morts. L'acord que Wolters va negociar amb el Consell Europeu després de l'aprovació de la directiva al parlament incloïa la responsabilitat corporativa pel que fa a l'esforç malgrat el seu desig de tenir compte dels resultats. Algemeen Dagblad va informar el 2024 que la proposta tenia poques possibilitats de ser adoptada pel Consell després que països com Alemanya, França i Itàlia haguessin expressat la seva desaprovació.
També va ser coponent d'una directiva de 2022 sobre la millora de l'equilibri de gènere en els consells d'administració de les empreses que cotitzen a borsa. A més de les seves tasques a les comissions, Wolters va formar part de la delegació del Parlament per a les relacions amb la Xina. També va ser membre de l'Intergrup del Parlament Europeu contra la Corrupció, el de contra el Racisme i la Diversitat i el dedicat a la Conducta Empresarial Responsable.

## Referències

* ↑ Her MEP profile
* ↑ Europeser dan met Lara Wolters wordt het niet. Metro, October 18, 2019. Retrieved 2021-02-06
* ↑ Van Buuren, Yara «Deze Europarlementariërs laten zien dat je in Europa veel kan bereiken» (en neerlandès). , 02-06-2024.
* ↑ Lara Wolters European Parliament.
* 1 2 Inbar Preiss (19 March 2022), Parliament pushes for gender balance on corporate boards after decade-long deadlock on legislation The Parliament Magazine.
* 1 2 Nijenhuis, Hans «Lara is woest op lobbyisten die 'haar' wet dwarsbomen waar ze vier jaar mee bezig was» (en neerlandès). , 04-03-2024.
* ↑ Members Arxivat 2020-12-03 a Wayback Machine. European Parliament Intergroup on Anti-Corruption.
* ↑ Intergroup on Anti-Racism and Diversity European Parliament.
* ↑ Members Responsible Business Conduct Working Group.
# Outsider

Outsider és una pel·lícula produïda el 1997 a Eslovènia pel guionista i director Andrej Košak. La pel·lícula va ser seleccionada com a entrada eslovena per al Millor pel·lícula en llengua estrangera als Premis Oscar de 1997, però no va ser acceptada com a nominada.

## Argument

La pel·lícula té lloc als anys 80 a l'antiga Iugoslàvia. Cobreix temes com l'antiga escena del punk rock iugoslau i el consum de drogues l'any en què va morir Josip Broz Tito.
La història comença a la tardor de 1979 quan Sead Mulahasanović, el pare del qual era un suboficial (zastavnik) de l'Exèrcit Popular Iugoslau es va traslladar a Ljubljana i va començar a assistir als centres de secundària locals. Immediatament es va unir als punkers locals que van formar una banda. Com que el punk rock a Iugoslàvia no era tolerat, alguns d'ells ràpidament es van ficar en problemes. Les autoritats estaven en alerta màxima perquè Tito va emmalaltir greument i va ser ingressat al Centre Mèdic Universitari de Ljubljana. Sead va passar molt de temps amb els seus nous amics perquè el seu pare només es dedicava a l'exèrcit i volia que Sead s'incorporés a l'escola de l'exèrcit per convertir-se en oficial o pilot.
Sead s’enamora de Metka, una noia de la seva classe, així que també va començar a passar el temps amb ella. Aleshores van passar diverses coses: un dels seus amics va ser colpejat per la policia i tanca a la presó, va ser castigat pel seu pare per no ser prou entregat a les idees del socialisme, Metka es va quedar embarassada i es va veure obligada de nou a traslladar-se, així que Sead hauria de deixar la seva vida enrere i començar-la de nou. No va aguantar més i es va suïcidar, casualment va passar el dia que va morir en Tito.

## Repartimentt

* Davor Janjić.... Sead Mulahasanović 'Sid'
* Nina Ivanič.... Metka Hafner
* Uros Potočnik.... Borut Kadunc 'Bomba'
* Jure Ivanušič.... 'Podgana'
* Zijah Sokolović.... Zastavnik Haris Mulahasanović
* Miranda Caharija.... Marija Mulahasanović
* Demeter Bitenc.... Direktor

## Reconeixements

Outsider va ser la pel·lícula eslovena més taquillera (91.000) fins que fou superada per la pel·lícula de Branko Đurić Kajmak in marmelada (unsr 100,000 espectadors). va guanyar la Palmera de bronze a la XVIII edició de la Mostra de València.

## Curiositats

Hi ha una escena a la pel·lícula, que mostra la banda tocant una versió de la cançó "Goodbye Teens" de Plavi orkestar, que es va estrenar originalment el 1985, tot i que la pel·lícula mostra els esdeveniments que van tenir lloc el 1980.

## Referències

* ↑ Margaret Herrick Library, Academy of Motion Picture Arts and Sciences
* ↑ «44 Countries Hoping for Oscar Nominations». Academy of Motion Picture Arts and Sciences, 24-11-1997. Arxivat de l'original el 13 February 1998. [Consulta: 13 octubre 2015].
* ↑ Outsider. LUMIERE, database on admissions of films released in Europe. Accessed 2008-12-15
* ↑ La película francesa “La vie de Jesus” gana la XVIII Mostra de Valencia, La Vanguardia, 24 d'octubre de 1997

## Enllaços externs

* Fragment de la pel·lícula a Vimeo
# Bàdminton als Jocs Olímpics d'estiu de 2004

Als Jocs Olímpics d'Estiu de 2004 celebrats a la ciutat d'Atenes (Grècia) es disputaren 5 proves de bàdminton, dues en categoria masculina i dues en categoria femenina, tant en individual com en dobles, així com una de parelles mixta.
Les proves es disputaren entre el 14 i el 21 d'agost de 2004 al Complex Olímpic de Gudí. Hi participaren un total de 172 jugadors, entre ells 89 homes i 83 dones, de 32 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Individual Detalls | Taufik Hidayat | Shon Seung-mo | Sony Dwi Kuncoro |
| Dobles Detalls | Corea del SudKim Dong-moon Ha Tae-kwon | Corea del SudLee Dong-soo Yoo Yong-sung | IndonèsiaEng Hian Flandy Limpele |

### Categoria femenina

| Prova | Or | Argent | Bronze |
| Individual Detalls | Zhang Ning | Mia Audina | Zhou Mi |
| Dobles Detalls | R.P. de la XinaZhang Jiewen Yang Wei | R.P. de la XinaHuang Sui Gao Ling | Corea del SudRa Kyung-min Lee Kyung-won |

### Categoria mixta

| Prova | Or | Argent | Bronze |
| Dobles Detalls | R.P. de la XinaZhang Jun Gao Ling | Regne UnitNathan Robertson Gail Emms | DinamarcaJens Eriksen Mette Schjoldager |

## Medaller

| Posició | País | | | | Total |
| 1 | R.P. de la Xina | 3 | 1 | 1 | 5 |
| 2 | Corea del Sud | 1 | 2 | 1 | 4 |
| 3 | Indonèsia | 1 | 0 | 2 | 3 |
| 4 | Països Baixos | 0 | 1 | 0 | 1 |
| 4 | Regne Unit | 0 | 1 | 0 | 1 |
| 6 | Dinamarca | 0 | 0 | 1 | 1 |
# Regla Bell

Regla Maritza Bell MacKenzie, coneguda com a Regla Bell, (L'Havana, Cuba 1970) és una jugadora de voleibol cubana, guanyadora de tres medalles olímpiques d'or. Va néixer el 6 de juliol de 1970 a la ciutat de l'Havana.

## Carrera esportiva

Va participar, als 22 anys, en els Jocs Olímpics d'Estiu de 1992 celebrats a Barcelona (Catalunya), on amb la selecció cubana de voleibol aconseguí guanyar la medalla d'or en la competició femenina de voleibol, un èxit que repetí en els Jocs Olímpics d'Estiu de 1996 realitzats a Atlanta (Estats Units) i en els Jocs Olímpics d'Estiu de 2000 realitzats a Sydney (Austràlia).
Jugadora del Ciudad Las Palmas G.C. de la lliga de voleibol espanyola, amb la selecció cubana aconseguí, així mateix, la victòria en el Campionat del Món de voleibol de 1994.

## Enllaços externs

* (anglès) www.volleypics.com - Regla Bell Arxivat 2009-01-07 a Wayback Machine.
# Blues Brothers 2000

Blues Brothers 2000 és un videojoc de plataformes llançat per Virgin Interactive l'octubre del 2000 a Europa, i per Titus Software el novembre del 2000 a l'Amèrica del Nord. Es basa en el grup de música Blues Brothers i en la pel·lícula The Blues Brothers, similar al videojoc Gex 64.
# Bàybars II

Al-Màlik al-Mudhàffar Rukn-ad-Din Bàybars al-Jaixnkir —àrab: الملك المظفر ركن الدين بيبرس الجاشنكير, al-Malik al-Muẓaffar Rukn ad-Dīn Baybars al-Jāxnikīr—, més conegut simplement com al-Mudhàffar Bàybars o com Bàybars II, fou soldà mameluc bahrita o kiptxak del Caire (1309-1310).
Era un dels mamelucs del sultà Qalàwun, i fou nomenat ustadar (majordom) en el primer regnat d'An-Nàssir Muhàmmad ibn Qalàwun (1293/1294-1294/1295). El 1295 Kitbugha el va nomenar comandant de mil, i es va situar en posició molt favorable però al mateix temps també obtenia un bon lloc el seu rival Says al-Din Salar. El 1297 va pujar al tron Ladjin i els dos rivals estaven disposats a succeir-lo. Ladjin fou assassinat el 1299 i com a compromís es va posar al tron al jove al-Nasir Nasir-ad-Din Muhammad ibn Kalawun que va governar per segona vegada, ja que un tenia por de l'altra; van acceptar governar conjuntament en nom del sultà que només tenia 14 anys. El 1301 es van dictar ordenances rigoroses contra cristians i jueus.
Va combatre amb el soldà la invasió de l'Il-kan Mahmud Ghazan derrotant els invasors a la batalla de Marj al-Saffar o batalla de Shakhab (Shaqhab) el 1303; una revolta àrab a l'Alt Egipte dirigida per dos caps que es van fer dir Baibars i Salar, fou sufocada amb gran crueltat.
El 1309, Muhammad, cansat de la tutela dels dos homes, va abdicar i Baibars que tenia més mamelucs que Salar, va pujar al tron (abril de 1309). Muhammad es va retirar a la fortalesa de Kerak on va formar un exèrcit amb el que va prendre fàcilment el poder (per tercera vegada) el febrer del 1310, ja que Baybars II no tenia suport popular.
Baibars que havia regnat deu mesos i 24 dies, va fugir, però fou capturat i portat al Caire on fou executat (16 d'abril de 1310). Durant el seu govern l'economia d'Egipte estava molt malament i la situació en general fou dolenta; el sultà va rebre el nom de "Desgraciat de la Fe " (Rakin al-Din) en lloc de Rukn al-Din (Capdavanter de la Fe)
# Província de Salta

Salta (al text de la Constitució provincial: Província de Salta) és una de les vint-i-tres províncies de la República Argentina. Alhora, és un dels vint-i-quatre estats autogovernats o jurisdiccions de primer ordre que conformen el país, i un dels vint-i-quatre districtes electorals legislatius nacionals. La seva capital és l'homònima Salta.
Està ubicada al nord-oest argentí, limitant al nord amb la província de Jujuy i amb els departaments de Potosí i Tarija, a Bolívia, fins al trifini fita Esmeralda, on comença la seva frontera amb el departament de Boquerón, al Paraguai, (cap al nord-est), a l'est amb les províncies de Formosa i Chaco, al sud amb les de Santiago del Estero, Tucumán i Catamarca, ia l'oest amb la Regió d'Antofagasta a Xile. Amb 155 488 km² és la sisena jurisdicció de primer ordre més extensa, per darrere de les províncies de Buenos Aires, Santa Cruz, Chubut, Río Negro i Córdoba.

## Vegeu també

* Terratrèmol de Salta de 1692
* Terratrèmol de Salta de 1948

## Referències

* ↑ «Constitución de la Provincia de Salta». Arxivat de l'original el 13 de juny de 2018. [Consulta: 2 juny 2018].
* 1 2 "Jurisdicció de primer ordre" a Argentina
* ↑ Estats Provincials - "La República Argentina és un estat Federal constituït per 23 Províncies i una Ciutat Autònoma".
* ↑ Constitució Nacional Argentina vigent - Segona part "Autoritats de la Nació"
# Bólkhov

Bólkhov (en rus Болхов) és una ciutat de l'óblast d'Oriol, a Rússia. Es troba a la vora del riu Nougr, un afluent de l'Okà, a 54 km al sud d'Oriol.

## Història

Bólkhov existeix ja al segle xiii després de la invasió mongola de Rússia. Fou la seu d'una dinastia de prínceps locals, la descendència dels quals va continuar fins al segle xix. El segle xvi, Bólkhov va esdevenir una de les ciutats fortificades que defensaven el sud de Moscou contra els tàtars. Fou a Bólkhov on l'exèrcit del tsar Vassili IV fou derrotat pel de Dimitri II el Fals el 1608. Finalment va aconseguir l'estatus de ciutat el 1778.
# Bob Ezrin

Bob Ezrin (Toronto, Ontario, 1949) és un productor de música i músic canadenc.
En els anys 1970 van arribar la seva època de glòria. En efecte, va produir els àlbums d'intèrprets i de grups famosos com Alice Cooper, Lou Reed, Peter Gabriel, Kiss i el conegut àlbum de Pink Floyd The Wall, considerat un dels millors àlbums de tots els temps. Amb Pink Floyd també va col·laborar com a músic en diversos dels seus discos.
El 1982 va produir el disc Dure limite del grup francès Téléphone.
És considerat com un productor amb una forta personalitat, sovint se l'ha descrit com el Francis Ford Coppola dels productors. S'ha inspirat molt en la música clàssica per fer els arranjaments i fou un dels precursors en l'ús de la informàtica en l'enregistrament i les mescles.
Darrerament ha treballat amb Jane's Addiction, Darkness, Nine Inch Nails i Deftones de qui ha produït el cinquè àlbum d'estudi.
# Psofòdids

Els psofòdids (Psophodidae) són una família d'ocells passeriformes, originaris d'Austràlia i zones properes.
Tenen una història taxonòmica complicada i diferents autors varien en quins ocells inclouen a la família. En el sentit més estricte, inclou només les cinc o sis espècies d'ocells i becs (Psophodes i Androphobus), però alguns autors també inclouen els tords de guatlla (Cinclosoma), vuit espècies d'ocells terrestres que es troben a Austràlia i Nova Guinea, i els balbucs de joies (Ptilorrhoa), tres o quatre espècies que es troben a la selva tropical de Nova Guinea. Altres els situen a la seva pròpia família, els Cinclosomàtids. Antigament de vegades es col·locava en aquesta família, que llavors s'anomenaria Eupetidae.

## Descripció

Tenen entre 19 i 31 anys cm de llarg. Principalment, són de color verd oliva o marró i tenen una cresta.

## Distribució i hàbitat

Tots es troben a Austràlia i es troben diversos hàbitats, des de la selva tropical fins als matolls àrids. La psofoda occidental es considera gairebé amenaçada a causa de la pèrdua d'hàbitat i els incendis, mentre que la psofoda de Nova Guinea es classifica entre el grup de les espècies amb dades insuficients per a poder decidir-ne la protecció.

## Llista de gèneres

Segons la classificació del Congrés Ornitològic Internacional (versió 10.2, 2020) aquesta família està formada per dos gèneres amb 6 espècies.
* Gènere Androphobus, amb una espècie: psofoda de Nova Guinea (Androphobus viridis).
* Gènere Psophodes, amb 5 espècies.
** Psofoda barbablanc, Psophodes olivaceus
** Psofoda de bigotis, Psophodes nigrogularis
** Psofoda pitblanc, Psophodes leucogaster
** Psofoda crestat occidental, Psophodes occidentalis
** Psofoda crestat oriental, Psophodes cristatus

## Referències

* ↑ Pizzey, Graham & Frank Knight (1997) Field Guide to the Birds of Australia, HarperCollins, London, UK.
* ↑ Pizzey, Graham & Frank Knight (1997) Field Guide to the Birds of Australia, HarperCollins, London, UK.
* ↑ BirdLife International (2009) [«Archived copy». Arxivat de l'original el 2007-07-10. [Consulta: 13 desembre 2012]./datazone/species/index.html?action=SpcHTMDetails.asp&sid=5609&m=0 Species factsheet: Psophodes nigrogularis]. Downloaded from «Archived copy». Arxivat de l'original el 2007-07-10. [Consulta: 13 desembre 2012]. on 4 January 2010.
* ↑ BirdLife International (2009) [«Archived copy». Arxivat de l'original el 2007-07-10. [Consulta: 13 desembre 2012]./datazone/species/index.html?action=SpcHTMDetails.asp&sid=5607&m=0 Species factsheet: Androphobus viridis]. Downloaded from «Archived copy». Arxivat de l'original el 2007-07-10. [Consulta: 13 desembre 2012]. on 4 January 2010.